Source: http://www.ziare.com/ccr/decizii/comentarii-martea-cea-mai-neagra-1483547-ordonare-vot
Timestamp: 2018-01-21 02:43:26+00:00

Document:
Comentarii ordonate dupa voturi -Martea cea mai neagra
Martea cea mai neagra
Marti, 03 Octombrie 2017, ora 12:43
Nu cred ca vreodata din 2004 incoace justitia din Romania sa se fi aflat intr-un pericol mai mare decat astazi, o zi care poate reconfigura cu totul insasi arhitectura constitutionala din Romania si poate rescrie abuziv principiul separatiei puterilor in stat.
Si acest asalt este dat de politic cu manta, adica prin intermediul singurei institutii ale carei decizii sunt defintive si inatacabile si ai carei membri nu au nicio raspundere juridica pentru deciziile de o asemenea forta pe care le iau.
Curtea Constitutionala a Romaniei, odata capturata de PSD, a devenit practic un fel de arma nucleara in raport cu justitia.
Este adevarat ca CCR a incasat si ea, in premiera, o lovitura naucitoare. Instanta CAB, sesizata de avocata Elenina Nicut, constata ca CCR a incalcat legea si Constitutia prin emiterea acelei hotarari prin care a eliminat opiniile judecatoarei Livia Stanciu.
Ce urmeaza sa decida astazi aceasta CCR, in mod oficial siluitoare a Constitutiei pe care ar fi trebuit sa o apere?
Daca exista doua conflicte de natura constitutionala intre Parlament si Parchet din doua motive: pe de-o parte, pentru ca dna Kovesi a refuzat sa se prezinte in carne si oase in fata comisiei de ancheta a alegerilor din 2009, pe de alta parte, pentru ca procurorul general Augustin Lazar a refuzat sa trimita aceleiasi comisii dosarul clasat privind o eventuala frauda care ar fi marcat aceleasi alegeri.
De ce nu este vorba despre niciun conflict a explicat deja pentru Ziare.com conf. univ. dr. Claudiu Dinu. Pe scurt, trimiterea dosarului penal ar fi insemnat o incalcare a Codului de procedura penala, deoarece pana cand ajunge in instanta un dosar penal este nepublic, chiar daca este clasat, pentru ca poate fi redeschis si implica si alte persoane decat cele care sunt anchetate.
Apoi, exista doua decizii ale CCR care interzic invitarea unui magistrat in fata unei comisii parlamentare, in baza principiului separatiei puterilor in stat.
In plus, Laura Codruta Kovesi a dat un raspuns scris comisiei. Ca el nu contine ce ar fi vrut comisia nu reprezinta o fapta culpabila nici macar coform legislatiei penale care da dreptul la tacere, adica da oricui dreptul sa nu declare in fata unei instante ceea ce nu doreste sa declare.
Dar eu, personal, am incetat demult sa cred ca in fata acestei Curti Constitutionale, Curtea trio-ului Dorneanu, Morar si Pivniceru, ar mai conta vreun argument legislativ.
Din informatiile mele batalia care se da este pe viata si pe moarte. Faptul ca decizia a fost amanata o saptamana a dat o oarecare sansa pentru o solutie corecta, dar nu mai mult decat o licarire.
Ca sa intelegeti cat de mare este miza si cat de teribile ar fi efectele, pe termen scurt si lung, va propun sa evaluam ce ar urma in cazul admiterii celor doua sesizari.
Pe termen scurt, este deja evident din declaratiile liderilor PSD si chiar ale ministrului Justitiei ca o eventuala constatare a conflictului ar avea consecinte directe asupra celor doi procurori sefi.
Ministrul Justitiei se afla sub presiune uriasa, uneori exprimata chiar public, pentru a cere revocarea celor doi. Este ceea ce ar fi asteptat PSD sa se intample si dupa precedentul conflict constatat de CCR, in cazul anchetarii circumstantelor emiterii OUG 13.
Nu am nicio indoiala ca de aceasta data Tudorel Toader ar avea o alegere clara si fara posibilitate de eschiva: cere revocarea sau pleaca el insusi. Si la felul in care actioneaza in ultima vreme dl Toader, mie imi pare evident ca functia ii este cea mai draga.
Imediat presiunea s-ar muta pe presedintele Iohannis, care, daca ar refuza revocarea, ar fi probabil suspendat nu neaparat pentru a fi demis, ci pentru ca in luna de suspendare, Calin Popescu Tariceanu, devenit presedinte interimar, sa rezolve absolut toate problemele, nu doar revocarea dnei Kovesi si a lui Lazar, dar si instalarea rapida a inlocuitorilor acestora, pe placul PSD si ALDE, si promulgarea celor mai sensibile modificari legislative, de exemplu in privinta Legilor Justitiei.
Pe termen mediu si lung, precedentul creat ar fi devastator. Pe de-o parte, ar fi consfintita obligatia oricarui magistrat sa se prezinte in fata unei comisii de ancheta a Parlamentului, alcatuita de cate ori si pe ce motive va inventa majoritatea parlamentara.
Deci procurorul care instrumenteaza dosarul unui lider politic si judecatorul care urmeaza sa ia decizia vitala pentru un politician ar putea fi chemati in fata comisiei de ancheta pentru a fi umiliti, intimidati, amenintati poate, sub acoperirea imunitatii parlamentare.
Dimineata se duce, sa zicem dl Dragnea, sa fie judecat de instanta, dupa-amiaza vine instanta la judecata comisiei pusa de dl Dragnea. Dimineata se duce dl Tariceanu sa fie anchetat la DNA, dupa-amiaza vine procurorul sa fie anchetat de comisia pusa de dl Tariceanu.
Iar daca dosarul alegerilor din 2009 va fi trimis la comisia parlamentara, orice alt dosar, in oricare alta cauza, va putea fi cerut si va trebui trimis sub orice pretext de orice comisie constituita pe te miri ce motiv.
Vorbim despre dosare nepublice in care pot fi martori cu identitati altfel protejate, pot fi denunturi care sa stea la baza altor dosare penale, adica o multime de informatii pentru care orice infractor care viseaza noaptea catuse ar da orice, ca sa stie gura cui trebuie sa o inchida, ce probe trebuie sa distruga, ce marturie mincinoasa sa evite, cine ar putea fi colaborator al DNA etc.
Acesta pare sa fi fost unul dintre scopurile controlului de fond la DNA, in cadrul caruia, potrivit inspectoarei Elena Radescu, ar fi fost cerute anumite dosare anume, "in materialitatea lor", adica inspectoarele ar fi cercetat continutul anumitor dosare penale, cerute anume de ele, ceea ce nu ar fi avut sub nicio forma voie.
Dar ulciorul acesta nu poate merge de multe ori la apa, de aceea e cu mult mai sigur sa creezi un mecanism institutional care sa-ti permita tie, potential inculpat, sa ai acces la orice dosar penal iti pofteste inima.
Si daca o comisie nu va fi de acord cu deciziile procurorilor? Daca avand dosarul pe mana parlamentarii vor socoti ca dosarul ar fi trebuit clasat sau, dimpotriva, ar socoti ca o clasare a fost gresita, dupa cum anchetatul e unul al majoritatii sau al Opozitiei? Ar trimite dosarul la o Inspectie Judiciara aflata la degetul mic al ministrului Justitiei, dupa cum vrea dl Toader?
Ce ar urma de aici? Nu cred ca e vreun mare secret. Blocarea totala a anticoruptiei si dictatura politicului asupra justitiei. Asta se joaca astazi la CCR. De fapt, soarta Romaniei.
Citeste mai multe despre CCR conflict Parchet Parlament
Articol citit de 46743 ori
Revolutia generatiei noastre: 80.000 de oameni au indurat frigul si ninsoarea ca sa spuna Va vedem ! (Galerie foto & Video)
Mesaje si imagini inedite de la protestul din Bucuresti: De la plumbul lui Bacovia si pana in Madagascar (Galerie foto)
Romanii au iesit la proteste in toata lumea. Cele mai graitoare imagini de la Paris, Viena, Londra, Milano si Amsterdam (Foto&Video)
Cum arata protestele din marile orase ale tarii. La Timisoara a aparut "caracatita coruptiei" cu chipul lui Dragnea (Galerie video)
Referitor la decizia CAB, este vorba de o hotărare administrativă a CCR, atacabilă, deci, in Contenciosul Administrativ. Deciziile de ne/constituționalitate ale CCR nu pot fi atacate niciunde. Dar vai, astăzi se joacă soarta Romaniei? Păi după dumneavoastră Kovesi și Lazăr sunt Romania? Pe bune?
Dumneavoastră nu vedeți ce a ajuns DNA-ul sub Kovesi, pană și Udrea ii rade in nas. Oricum Reforma se va face, normal că unii magistrați se opun pentru că iși pierd privilegiile!
P.S. Oare dacă un jurnalist de la Antena 3HD ataca CCR așa cum faceți dumneavoastră zilnic, nu era un mare asalt asupra justiției?
03 Octombrie 2017: Eu nu sunt asa de pesimist
1) Evident ca curtea penalului dragnea (rau a ajuns CCR) poate face ce vrea.
2) Si, la ce le ajuta? Si penalilor le este zilnic foame. dragnea si haita au praduit bugetul national, se imprumuta tot mai scump de la banci. Vine scadenta: ziua cand Romania intra in faliment. Nu-i poate salva CC, ea poate salva niste penali, dar NU poate produce bani, lovele de care are nevoie ciuma rosie.
3) Orice ar face penalul diliorman: suntem in UE si NATO, drum ireversibil.
4) Daca ati observat, procurorii si judecatorii nu se mai lasa intimidati. Eu am incredere in magistrati, nu in dorneanu, dragnea si batausii din alde-psd! Daca cei din Justitie pun de o greva generala, nimic nu se mai misca in Romania.
Daca aceasta marti va fi o zi neagra pentru tara, vom avea demonstratii uriase in aceasta toamna; nu m-ar mira sa iasa UN MILION de romani, satui de penalul dragnea si sistemului lui, in strada!
NB: 03.10.2017
Pentru mine personal nu-i martea cea mai neagra.
Azi Germania implineste 27 de ani.
E Ziua Unitatii Germane (Tag der Deutschen Einheit), asa ca e zi de sarbatoare, libera:-)
Luați de aici... Ingrid Mocanu
Săriiiiți! Arestați CCR - ul! Deneia să vină să ii ia! Doamna Dogioiu, aveți șansa să vă vedeți visul cu ochii... judecătorii CCR incătușați!
Sigur că Hotărarea CCR nu a fost anulată de CA București, e complet falsă știrea, căci incă nu s-a dat o soluție pe fond... a analizat judecătorul de contencios in suspendare doar aparența de nelegalitate (are argumentele sale, că de aia e judecător).
Și i s-a părut "puțin" nelegală... la o primă "pipăire" a fondului.
Așa, și? Emitentului i s-a PĂRUT legală. Așa cum le par tuturor funcționarilor publici ori miniștrilor care emit/avizează/adoptă tot soiul de acte administrative in care nu au niciun fel de interes. Dar la ei poate fi abuz in serviciu! Și de multe ori este considerat așa și se lasă cu cătușe.
Se aude, CCR? Că asta ați permis voi... iar majoritatea parlamentară doarme in papuci. Se aude Parlamentul?
Dacă o instanță de contencios are o opinie contrară asta inseamnă că CCR e "penală"? Dar dacă un procuror DNA are o opinie contrară? In Romanica, unde țelul anchetatorilor este "paraditul la cetățeni" DA! In opinia "deneia să vină să vă ia" DA!
Și CCR a contribuit și ea la această isterie generalizată de cătușe pentru că nu a avut curajul să declare neconstituțional textul art. 297 CP in totalitate... s-a gandit "cu căpuțul" la o soluție solomonică... de parcă ceea ce trăim noi ar avea vreo cat de mică legătură cu "Solomon".
Așa că acum, da, ne putem trezi că "Deneia vine să ii ia"... că demența poate atinge cote inimaginabile, după cum am văzut.
Bengosule !
Spune-ne si noua o tara civilizata unde cei care aduna probe folosesc numai cadrul legislativ existent in tara respectiva !
Crezi ca in Italia, procurorii ar fi putut sa sparga mafia italiana numai pe baza cadrului legislativ pus la punct de parlamentarii italieni (care culmea erau mana-n mana cu mafiotii) ?
Constat la tine doua unitati de masura : cand Udrea, Cocos, Sandu, Pinalti, si exemplele din fostul PDL pot continua, erau arestati DNA-ul era bun ! Acum cand lideri din mafia PSD+alde sunt haituiti, DNA-ul nu mai este bun !
Se pare ca pentru tine un DNA bun este cel care face dosare numai celor din fostul PDL ! Cei din mafia PSD+alde ar trebui sa fie imuni la justitie indiferent ce fac !
:))) Aseara la TV
Se auzea cam asa: "Justitia, JUSTITIA, justitia, jUSTitia, justitia, justitia, justitia, preturi, JUSTITIA, justitia, justitia, justitia..."
Parca Romania are doar un singur gand: justitia sa fie sub bocancul securistilor!
Jos labele de pe justitie! Avem nevoie de o justitie corecta nesupusa abuzurilor voastre!
Toarasa Colonel,pai dumneavoastra vreti sa innoiti justitia,cu Livia
Stanciu,Aspazia si alti reptilieni mezozoici ?....daca tot tin de scaune,reptilele astea ar trebui sa piarda dreptul,la pensii speciale....sa beneficieze de pensie CAP,ca soacra mea !
Eu sunt pesimist si ma astept la ce e mai rau de la CCR in privinta
Justitiei, doar e Dorneanu sef acolo, cum sa nu incerce sa-si scape fostii colegi?
delirul de mai sus e impecabil! Agitația browniana a contenciosului administrativ cu cel constituțional, cu penală, cu cătușe, cu deneia, cu abuz, cu mii de alte ingrediente marunte, multe și mărunte, ca un ghiveci reincălzit pe aceeași vatră a semiargumentului vetust, nu oferă decat o aparență de calificare.
Totul e simplu: CCR iși desfășoară activitatea in condițiile unei legi organice, așa cum prevede Constituția Romaniei. Dacă CCR incalcă legea, impunand condiții suplimentare, neprevăzute de legiuitor, CCR incalcă nu doar legea de funcționare, ci și Constituția.
Judecătorii CCR nu pot fi arestați, asta așa este! Pentru că sunt inamovibili pe perioada mandatului, dar sunt și independenți in exercitarea lui. Iar asta presupune că nici măcar președintele CCR nu poate să le cenzureze opiniile. Dacă vrea să o facă, să ii dea telefon lui Dragnea și să modifice legea organică. După promulgarea de către președinte, liber la cenzură!
Probabil numai strada ii va mai putea opri..
.. și spun asta deoarece din exterior multe nu putem astepta, acolo au destule probleme (Brexit, Ungaria, Polonia, Spania).
Psd-alde trebuie alungati de la putere. In 9 luni de guvernare preocuparea de baza a oamenilor normali la cap a fost cum să oprească această șleahtă penală, să nu erdoganizeze țara.
In 4 ani de guvernare dragnea &co vor face prăpăd. Blocare totala investiții, imprumuturi masive pentru a arunca firimituri populiste, devalorizare cruntă a leului, creșteri masive de prețuri... Totul pentru front, adică pentru distrugerea statului de drept și punerea justiției sub controlul absolut al găștii penale. Care să le permită jaful generalizat.
Trebuie opriți. Ori ei, ori noi.
Nu e Morar acolo?
Cum sa nu ii scpae pe fostii sai colegi?
Nu e Stanciu acolo??
CCR este inca sub bocancul tortionarilor din DNA dar incepe sa se scuture!
Poate o sa avem norocul unei decizii corecte! Aducerea in normalitate a tortionarei plagiatoare (4% ESTE plagiat!)
Ce-ai spune daca CCR ti-ar pune o banda izolatoare pe gura ! Bineinteles ca ar insemna ca dreptul tau la libera exprimare este ingradit !
Cam asta a facut CCR cu interzicerea publicarii opiniilor separate !
A incalcat Constitutia !
Ia auzi la tov.col.Dogioiu: martea neagra.....
...o fi neagra pentru ea....in rest afara este f.frumos, o zi care poate in sfirsit pune lucrurile la punct si fiecare institutie sa-si vada de treburile ei. dna caci el este subiectul articolului a incalcat cum a vrut constitutia Romaniei deci ar cam trebui sa-si reia locul acolo unde ii sta bine. Nu se poate observa decit ura unora impotriva democratiei si statului de drept. Pentru ei stat de drept inseamna sa calce in picioare totul si sa fie atotputernici. A sosit ziua cind si Romania trebuie sa intre in rindul tarilor democratice.
Dupa modul de lucru al Ce CeRe e clar ca nu e departe ziua in care cel care vrea dreptate in RO trebuie sa se adreseze direct la Aga si la Nürnberg!!!
Tare e ca si judecatorii Ce CeRe vor trebui sa dea socoteala in fata comisiilor parlamentare si politrucilor de la justitie!
Wow!!! Afirmatiile tale definesc EXACT problema:
"Spune-ne si noua o tara civilizata unde cei care aduna probe folosesc numai cadrul legislativ existent in tara respectiva"
Cum zicea Kovecksi la Congres:"va impiedicati de lege???"
Gata!!! V-ati dat arama pe fata!! Asta sunteti!!! Tortionari!!!
Da, stimate, intr-o tara civilizata este DOMNIA LEGII, este instaurat STATUL DE DREPT!!!
Multumesc insa ca ai dat cartile pe fata! Voi vreti teroarea fascista in care legea nu conta! Rusinos ca avem asemenea oameni printre noi!
Va spun eu solutii - la punctul 1
1. Livia Stanciu sa judece cauza, nu COLEGII. Nu are atributia de a judeca decizia colegilor , ci cauza.
Sa respecte ea insasi Constitutia , legea si deontolagia.
2.Dna Kovesi sa raspunda la intrebari simple si sa raspunda pentru actiunile sale POLITICE prin care putea influenta alegerile (si nu numai).Sustineti ca la Oprea in Sufragerie era in calitate de Procuror General?!!!Pai, daca asta sustineti-afara din magistratura.
3.Dosarele penale nepublice raman la Comisie la fel de nepublice.
Dar daca vreti sa desfiintati o structura pentru ca dezvaluie informatii din dosare- desfiintati DNA ,ca asta face zilnic.
P.S.Ma bucur ca imi cititi comentariile si v-ati imbogatit vocabularul cu sintagme de tip "arhitectura constitutionala". Pacat ca nu intelegeti si semnificatia.

References: CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 

CCR 
 CCR 
 CCR